VALSTS IEŅĒMUMU DIENESTS

(reģ.Nr.90000069281, [www.vid.gov.lv](http://www.vid.gov.lv))

izsludina konkursu uz

**Informātikas pārvaldes**

**Pamatdarbības atbalsta informācijas sistēmu daļas**

**Maksājumu administrēšanas informācijas sistēmu nodaļas**

**sistēmanalītiķa/-es darbinieka amatu**

(2 vakances uz nenoteiktu laiku)

Informātikas pārvaldes kompetencē ir Valsts ieņēmuma dienesta (turpmāk – VID) atbalsta funkcijas īstenošana informācijas sistēmu resursu pārvaldības jomā.

**Ja Tev ir:**

* atbilstība likuma „Par Valsts ieņēmumu dienestu” 17.panta otrās daļas prasībām (tajā skaitā valsts valodas prasme C līmeņa 2. pakāpē);
* akadēmiskā vai otrā līmeņa profesionālā augstākā izglītība vēlama dabaszinātnēs, matemātikā vai informācijas tehnoloģijās vai inženierzinātnēs un tehnoloģijās vai komercdarbībā un uzņēmuma vadībā;
* pieredze informātikas jomā ne mazāk kā divi gadi;
* zināšanas informācijas sistēmu dokumentācijas un programmatūras izstrādē, testēšanā un ieviešanā;
* zināšanas un izpratne par informācijas sistēmu arhitektūru un informācijas apmaiņas standartiem;
* labas prasmes darbā ar MS Word, Excel, Power Point;
* spēja strādāt paaugstinātas intensitātes apstākļos;
* nevainojama reputācija.

**Ja esi gatavs:**

* piedalīties jaunas informācijas sistēmas izstrādē;
* koordinēt IS biznesa prasību definēšanas un saskaņošanas procesu, testēt izmaiņas un līdzdarboties to ieviešanā;
* pārvaldīt IS darbību un izmaiņu ieviešanas procesu;
* īstenot un plānot IS attīstību un pilnveidošanu, uzraudzīt pasākumu izpildes gaitu.

**Pievienojies mūsu kolektīvam, jo mēs piedāvājam:**

* interesantu un stabilu darbu, draudzīgu kolektīvu;
* personīgo izaugsmi un profesionālo zināšanu pilnveidošanu;
* iespēju piedalīties dažādās apmācību programmās;
* sociālās garantijas;
* veselības apdrošināšanas polisi.

**Priekšrocības pretendentiem ar:**

* praktisku pieredze informāciju sistēmu pārvaldībā;
* zināšanām par projektu vadības metodoloģijām;
* labām prezentēšanas un komunikācijas prasmēm;
* pamatzināšanām angļu un krievu valodā.

**Darbinieka darba vieta:** Talejas iela 1, Rīga.

**Darbinieka amatam ir noteikta:** 19.4.apakšsaime “Programmatūras attīstība”, IV līmenis un 12.mēnešalgu grupa. Bruto mēnešalga no 1002 līdz 1518 EUR (atkarībā no kategorijas, kuru nosaka, ņemot vērā pretendenta profesionālo pieredzi attiecīgajā jomā, kas iegūta pēdējo piecu gadu laikā un ir būtiska iestādes funkciju izpildei).

Motivācijas vēstuli, dzīvesgaitas aprakstu (Curriculum Vitae (CV)), augstāko izglītību apliecinoša dokumenta kopiju un citus kvalifikāciju apliecinošus dokumentus **līdz š.g. 18. martam** lūdzam nosūtīt Valsts ieņēmumu dienestam, Talejas ielā 1, Rīgā, LV-1978, vai uz e-pasta adresi VID.konkursi@vid.gov.lv ar norādi “Konkurss uz **IP\_PAISD\_MAISN\_S**\_Vārds\_Uzvārds”.

Pretendentiem, kuri izglītību ir ieguvuši ārvalstīs, lūdzam pievienot dokumentu par tās akadēmisko atzīšanu Latvijā.

Tiks izskatīti to pretendentu pieteikumi, kuri ir iesnieguši visus norādītos dokumentus. Sazināsimies ar tiem pretendentiem, kuri tiks izvirzīti personāla atlases otrajai kārtai.

Piesakot savu kandidatūru vakantajam darbinieka amatam, pretendents apliecina, ka atbilst likuma „Par Valsts ieņēmumu dienestu” 17.panta otrās daļas prasībām.

Pieteikuma dokumentos norādītie personas dati tiks apstrādāti, lai nodrošinātu šī atlases konkursa norisi atbilstoši normatīvajiem aktiem nodarbinātības jomā. Atbilstoši Vispārīgās datu aizsardzības regulas 13.panta 1.punktam sniedzam informāciju par iesniegto personas datu apstrādes tālākajām darbībām VID:

* personas datu apstrādes pārzinis ir VID Talejas ielā 1, Rīgā, LV-1978, tālr.67122651;
* datu apstrādes juridiskais pamats – Vispārīgās datu aizsardzības regulas 6. panta 1. punkta b) apakšpunkts un c) apakšpunkts 9. panta 2. punkta b) apakšpunkts un Darba likums.

Ja Tev ir neskaidrības par konkursu, zvani uz tālruņa numuru 67122651 vai uzdod savu jautājumu, rakstot uz e-pasta adresi VID.konkursi@vid.gov.lv ar norādi “Jautājums par konkursu”.